pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ผู้ปกครองต้องรู้ ! คาร์ซีทมีผลบังคับใช้แล้ว ถ้าไม่มีต้องปฏิบัติตามสามข้ออย่างเคร่งครัด
วันศุกร์ที่ 18 สิงหาคม 2566
18/08/2566
ผู้ปกครองต้องรู้ ! คาร์ซีทมีผลบังคับใช้แล้ว ถ้าไม่มีต้องปฏิบัติตามสามข้ออย่างเคร่งครัด
ผู้ปกครองต้องรู้ ! คาร์ซีทมีผลบังคับใช้แล้ว ถ้าไม่มีต้องปฏิบัติตามสามข้ออย่างเคร่งครัด
วันนี้ (วันที่ 18 สิงหาคม 2566) นางสาวรัชดาฯ รองโฆษกรัฐบาล เผยกฎหมายคาร์ซีท (Car Seat) สําหรับเด็กอายุไม่เกิน 6 ปี มีผลบังคับใช้แล้ว ย้ําถ้าไม่มีคาร์ซีท ต้องปฏิบัติตามหลัก 3 ข้อ “ขับช้า ปลอดภัย – เด็กนั่งที่นั่งตอนหลัง ถ้าเป็นกระบะห้ามนั่งท้าย – มีผู้ดูแลเด็ก” ละเลยมีโทษปรับ 2,000 บาท
นางสาวรัชดา ธนาดิเรก รองโฆษกประจําสํานักนายกรัฐมนตรี ประชาสัมพันธ์ กรณีสํานักงานตํารวจแห่งชาติ แจ้งกฎหมายเรื่องการกําหนดที่นั่งนิรภัยสําหรับเด็ก ที่นั่งพิเศษสําหรับเด็กเพื่อป้องกันอันตราย และวิธีการป้องกันอันตราย ในกรณีที่เกิดอุบัติเหตุ พ.ศ. 2566 ซึ่งมีผลบังคับใช้แล้ว ตั้งแต่วันที่ 17 สิงหาคม 2566 เป็นต้นไป โดยกําหนดให้เด็กอายุไม่เกิน 6 ปี ต้องมีคาร์ซีท (Car Seat) ส่วนกรณีไม่มีคาร์ซีท จะต้องปฏิบัติตามหลัก 3 ข้อที่กําหนด ซึ่งหากละเลย ไม่ปฏิบัติตามกฎหมายจะมีโทษปรับไม่เกิน 2,000 บาท
รองโฆษกประจําสํานักนายกรัฐมนตรีกล่าวว่า กฎหมายคาร์ซีท เป็นผลสืบเนื่องจากการปรับปรุงมาตรการทางกฎหมายต่าง ๆ ให้มีประสิทธิภาพยิ่งขึ้น ตามพระราชบัญญัติจราจรทางบก พ.ศ. 2522 ซึ่งแก้ไขเพิ่มเติมโดยพระราชบัญญัติจราจรทางบก (ฉบับที่ 13) พ.ศ. 2565 โดยกําหนดให้เด็กอายุไม่เกิน 6 ปี ที่นั่งในรถ ต้องมีคาร์ซีท ซึ่งมี 2 แบบ คือ 1. ที่นั่งนิรภัยชนิดนั่งหันไปทางด้านหลังรถและที่นั่งนิรภัยชนิดนั่งหันไปทางด้านหน้ารถ และ 2. ที่นั่งพิเศษแบบที่นั่งเสริมที่ไม่มีพนักพิง (Booster Seat) โดยทั้ง 2 แบบดังกล่าว ต้องมีระบบยึดเหนี่ยวตามมาตรฐานผลิตภัณฑ์อุตสาหกรรม ขณะที่ รถรับจ้าง รถสาธารณะ ได้รับการยกเว้น ไม่ต้องนั่งในที่นั่งนิรภัยสําหรับเด็ก
ส่วนกรณีที่ประชาชนไม่มีคาร์ซีท แต่มีเด็กอายุไม่เกิน 6 ปี นั่งในรถด้วย จะต้องปฏิบัติตามหลัก 3 ข้อที่กําหนด จึงจะถือว่าปฏิบัติถูกต้องตามกฎหมายและได้รับยกเว้นไม่ต้องมีคาร์ซีท ดังนี้
1. ขับรถด้วยความเร็วช้า โดยคํานึงถึงความปลอดภัย และต้องขับชิดซ้าย
2. ให้เด็กนั่งในที่นั่งโดยสารตอนหลัง / กรณีรถกระบะ หรือกึ่งกระบะให้นั่งโดยสารตอนหน้าได้ แต่ห้ามนั่งท้ายกระบะ
3. จัดให้มีผู้ดูแลเด็กในขณะโดยสาร หรือให้เด็กรัดเฉพาะเข็มขัดรัดหน้าตัก (อย่างใดอย่างหนึ่ง)
ทั้งนี้ หากละเลยไม่ปฏิบัติตามกฎหมายเพื่อความปลอดภัย มีโทษปรับไม่เกิน 2,000 บาท
“พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เน้นย้ําให้ประชาสัมพันธ์ สร้างการรับรู้เรื่องข้อกฎหมายที่สําคัญ ให้ประชาชนปฏิบัติตามกฎหมายถูกต้อง ซึ่งกฎหมายคาร์ซีทจะช่วยดูแลความปลอดภัยให้เด็กในท้องถนน ลดความรุนแรงจากอุบัติเหตุที่อาจเกิดขึ้นได้ จึงขอให้พี่น้องประชาชนทําความเข้าใจ และปฏิบัติตามอย่างเคร่งครัด ซึ่งล้วนเป็นประโยชน์แก่ประชาชน และบุตรหลาน” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-รัฐบาลหนุนท่องเที่ยวเชิงศรัทธา - วัฒนธรรม แนะปชช. ใช้วิจารณญาณก่อนเชื่อสิ่งใด ป้องกันการถูกหลอก
วันศุกร์ที่ 18 สิงหาคม 2566
รัฐบาลหนุนท่องเที่ยวเชิงศรัทธา - วัฒนธรรม แนะปชช. ใช้วิจารณญาณก่อนเชื่อสิ่งใด ป้องกันการถูกหลอก
.....
ด้วยกระแสการให้ความสนใจจากทั้งนักท่องเที่ยวทั้งชาวไทยและต่างชาติ เกี่ยวกับการท่องเที่ยวเชิงความเชื่อ ความศรัทธา หรือที่นิยมเรียกว่าเที่ยวแบบ “มูเตลู” มากขึ้น และมีการแนะนําสถานที่ท่องเที่ยว หรือ “สิ่งศักดิ์สิทธิ์” ใหม่ ๆ จากบุคคลที่มีชื่อเสียง สื่อสังคมออนไลน์มีการโพสต์ภาพ ส่งต่อจนเกิดกระแส ชักชวนประชาชนไปกราบไหว้ แต่ได้มีการตั้งข้อสงสัย จากนักวิชาการ ผู้มีความรู้ทางประวัติศาสตร์วัฒนธรรมไทย ถึงที่มาที่ไปของการเกิดขึ้น จึงควรใช้วิจารณญาณ ศึกษาความเป็นมาก่อนเชื่อ นับถือ ศรัทธาและกราบไหว้ รวมถึงการเชิญชวนนั้นเข้าลักษณะทําการตลาด หรือมีธุรกิจแอบแฝงหรือไม่
.
ซึ่งความเชื่อหรือการนับถือศรัทธาสิ่งใดนั้นถือเป็นสิทธิของประชาชน ไม่มีกฎหมายห้ามตราบเท่าที่ไม่มีการกระทําที่เกินขอบเขตกฎหมายเช่นการหลอกลวง ฉ้อโกงต่าง ๆ แต่ในกรณีสิ่งใดที่เกิดเป็นกระแสใหม่ ๆ ในสื่อโซเชียลมีเดียนั้น ขอให้ประชาชนพิจารณาถึงประวัติความเป็นมา ความน่าเชื่อถือ การไม่เบียดเบียนชีวิตอื่น หรือหากเชื่อในสิ่งใดของให้เชื่ออย่างมีสติ ไม่ลุ่มหลงจนอาจตกเป็นเหยื่อและถูกหลอกลวงได้
.
ที่ผ่านมารัฐบาลให้การสนับสนุนการท่องเที่ยวแบบมูเตลู ซึ่งหน่วยงานเกี่ยวข้องได้ร่วมกับท้องถิ่นจัดกิจกรรมส่งเสริมให้รู้จักวัฒนธรรมอันดีงามในแต่ละท้องถิ่น แต่ไม่สนับสนุนให้เกิดความเชื่องมงาย ดูแลให้มีความสมดุลระหว่างเศรษฐกิจกับผลกระทบที่อาจเกิดจากการบิดเบือนให้เกิดความเข้าใจผิด จนเป็นความลุ่มหลง และเปิดโอกาสให้เกิดการหลอกลวงจากผู้ไม่ประสงค์ดี
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​Govt to organize first Thai Trade Exhibition in Saudi Arabia during August 27-30
วันพฤหัสบดีที่ 17 สิงหาคม 2566
​Govt to organize first Thai Trade Exhibition in Saudi Arabia during August 27-30
​Govt to organize first Thai Trade Exhibition in Saudi Arabia during August 27-30
August 17, 2023, Deputy Government Spokesperson Rachada Dhanadirek disclosed that the Government will be organizing the “Thai Trade Exhibition Saudi Arabia 2023” at Riyadh International Convention & Exhibition Center, Riyadh, Saudi Arabia, during August 27-30, 2023, with an aim to increase marketing channels for potential Thai products in the country and the Middle Eastern region.
The Royal Thai Embassy in Riyadh, in collaboration with Saudi General Authority of Foreign Trade, will organize the “Thai Trade Exhibition Saudi Arabia 2023”, the first of its kind, following the official visit of Prime Minister and Defense Minister Gen. Prayut Chan-o-cha and the delegation of Thai public and private sectors to Saudi Arabia in 2022, which has later led to the normalization of diplomatic relations and an increasing cooperation between the two countries in all dimensions, especially economic, trade and investment cooperation.
The Thai Trade Exhibition Saudi Arabia 2023 features over 100 Thai manufacturers, exporters, wholesalers, SMEs, Entrepreneurs, and OTOP groups in food and beverages, fashion, health and beauty, jewelries and accessories, medical and hospital services, and tourism and spa businesses. Over 20,000 wholesaler, retailers, and SMEs from Saudi Arabia and neighboring countries with high-purchasing power are expected to attend the event.
According to the Deputy Government Spokesperson, normalization of diplomatic relations between Thailand and Saudi Arabia is mutually beneficial for both countries, especially in economic, and trade and investment dimensions. The Thai Trade Exhibition Saudi Arabia 2023 would be a good opportunity for Thai entrepreneurs to profit from selling products/services, and expand their business network in Saudi Arabia and the Middle East.
รัฐบาลไทย-ข่าวทำเนียบรัฐบาล-นายสรพงศ์ ไพฑูรย์พงษ์ รองปลัดกระทรวงคมนาคม ติดตามผลการดำเนินงาน
วันศุกร์ที่ 18 สิงหาคม 2566
นายสรพงศ์ ไพฑูรย์พงษ์ รองปลัดกระทรวงคมนาคม ติดตามผลการดําเนินงาน
และการให้บริการประชาชน ณ สถานีขนส่งผู้โดยสารจังหวัดนครราชสีมา แห่งที่ 2
นายสรพงศ์ ไพฑูรย์พงษ์ รองปลัดกระทรวงคมนาคม ติดตามผลการดําเนินงานและการให้บริการประชาชน ณ สถานีขนส่งผู้โดยสารจังหวัดนครราชสีมา แห่งที่ 2 ในวันที่ 17 สิงหาคม 2566 โดยมี นายรังสฤษดิ์ วรสีหะ ขนส่งจังหวัดนครราชสีมา นางสาวมนรดา กลับหอม นายสถานีเดินรถนครราชสีมา และผู้บริหาร เจ้าหน้าที่หน่วยงานในสังกัดกระทรวงฯ ในพื้นที่ให้การต้อนรับ ณ สถานีขนส่งผู้โดยสารจังหวัดนครราชสีมา แห่งที่ 2 จังหวัดนครราชสีมา
สถานีขนส่งผู้โดยสารจังหวัดนครราชสีมา แห่งที่ 2 มีรถโดยสารสาธารณะให้บริการ จํานวน 84 เส้นทาง ได้แก่ รถโดยสารระหว่างประเทศ จํานวน 1 เส้นทาง รถโดยสารประจําทาง จํานวน 36 เส้นทาง รถโดยสารระหว่างจังหวัด จํานวน 39 เส้นทาง รถโดยสารภายในจังหวัด จํานวน 8 เส้นทาง ปัจจุบันมีประชาชนใช้บริการประมาณวันละ 12,000 คน
การลงพื้นที่ติดตามผลการดําเนินงานและการให้บริการประชาชน ในครั้งนี้ นายสรพงศ์ ไพฑูรย์พงษ์ รองปลัดกระทรวงคมนาคม ได้ตรวจการให้บริการและการอํานวยความสะดวกแก่ผู้โดยสารที่เข้ามาใช้บริการภายในสถานีขนส่งผู้โดยสาร จุดจําหน่ายตั๋ว พื้นที่พักคอย รวมทั้งตรวจความพร้อมรถโดยสารสาธารณะและพนักงานขับรถ ซึ่งสถานีขนส่งผู้โดยสารมีการตรวจความพร้อมของรถและพนักงานขับรถโดยสารสาธารณะทุกคันก่อนออกเดินทาง ทั้งนี้ รองปลัดกระทรวงคมนาคม ได้เน้นย้ําให้หน่วยงานที่เกี่ยวข้องตรวจสอบความพร้อมพนักงานขับรถและรถโดยสารสาธารณะให้สภาพที่มีความพร้อมต่อการให้บริการประชาชน และมีความปลอดภัย รวมทั้งพื้นที่ภายในสถานีให้มีความสะอาดเรียบร้อย และประชาชนสามารถเดินทางเชื่อมต่อกับรถโดยสารสาธารณะอื่น ๆ ได้สะดวกนอกจากนี้ ได้มอบแนวทางการปรับปรุงสถานีขนส่งให้สอดคล้องกับนโยบายการสนับสนุนการใช้ยานยนต์ไฟฟ้า โดยเพิ่มจุดชาร์จสําหรับรถไฟฟ้าเพื่ออํานวยความสะดวกแก่ผู้ใช้ยานยนต์ไฟฟ้า
รัฐบาลไทย-ข่าวทำเนียบรัฐบาล-​รัฐบาลเตรียมรองรับตลาดนักท่องเที่ยวมุสลิม วางแผนยุทธศาสตร์ส่งต่อรัฐบาลใหม่ พร้อมตั้งเป้าไทยเป็น 1 ใน 5 จุดหมายปลายทาง
วันศุกร์ที่ 18 สิงหาคม 2566
​รัฐบาลเตรียมรองรับตลาดนักท่องเที่ยวมุสลิม วางแผนยุทธศาสตร์ส่งต่อรัฐบาลใหม่ พร้อมตั้งเป้าไทยเป็น 1 ใน 5 จุดหมายปลายทาง
สําหรับนักท่องเที่ยวมุสลิมภายในปี 2570
วันนี้ (18 สิงหาคม 2566) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลพัฒนาและยกระดับการท่องเที่ยวอย่างเข้มข้นและต่อเนื่อง เพื่อรองรับและขยายโอกาสทางการตลาดสําหรับกลุ่มนักท่องเที่ยวมุสลิมทั่วโลก พร้อมทําแผนยุทธศาสตร์ ตั้งเป้าหมายให้ไทยเป็น 1 ใน 5 จุดหมายปลายทางสําหรับนักท่องเที่ยวมุสลิมภายในปี 2570
รองโฆษกประจําสํานักนายกรัฐมนตรีกล่าวว่า กรมการท่องเที่ยว กระทรวงการท่องเที่ยวและกีฬา ให้ความสําคัญของตลาดนักท่องเที่ยวมุสลิม โดยจัดอบรมให้ความรู้แก่ผู้ประกอบการด้านการท่องเที่ยวและบริการ หน่วยงานราชการที่เกี่ยวข้อง และผู้ที่สนใจ ในเรื่องพฤติกรรมนักท่องเที่ยวมุสลิม การออกแบบบริการรองรับตลาดนักท่องเที่ยวมุสลิม และชี้แจงแผนยุทธศาสตร์การส่งเสริมและพัฒนาศักยภาพการท่องเที่ยวสําหรับนักท่องเที่ยวมุสลิม ระยะ 5 ปี (2566-2570) ซึ่งแผนยุทธศาสตร์ฯ ประกอบด้วย 1) การยกระดับผู้ประกอบการท่องเที่ยวเพื่อเข้าสู่มาตรฐาน 2) การพัฒนาสินค้า บริการ และกิจกรรมด้านการท่องเที่ยว เพื่อรองรับนักท่องเที่ยวมุสลิม 3) สนับสนุนการนําเทคโนโลยีเพื่ออํานวยความสะดวกแก่นักท่องเที่ยวมุสลิม 4) บูรณาการความร่วมมือระหว่างหน่วยงานในการรองรับกลุ่มนักท่องเที่ยวมุสลิม และ 5) เพิ่มโอกาสทางการตลาด และสร้างการรับรู้ความพร้อมของประเทศไทยในการรองรับกลุ่มนักท่องเที่ยวมุสลิม
ทั้งนี้ แผนยุทธศาสตร์ฯ ดังกล่าวเป็นการดําเนินการตามยุทธศาสตร์การสร้างความเข้มแข็งทางเศรษฐกิจและการแข่งขันได้อย่างยั่งยืนของรัฐบาล เพื่อยกระดับผู้ประกอบการด้านบริการเพื่อการท่องเที่ยวรองรับนักท่องเที่ยวมุสลิมที่เพิ่มขึ้น โดยประเทศไทยเป็นจุดหมายปลายทางที่สําคัญของนักท่องเที่ยวมุสลิมทั่วโลก ซึ่งในปี 2565 มีนักท่องเที่ยวมุสลิมเดินทางมาไทยกว่า 3 ล้านคน ส่วนใหญ่เป็นนักท่องเที่ยวกลุ่มคุณภาพมีกําลังซื้อสูง นอกจากนี้ ข้อมูลจาก MasterCard-CrescentRating Global Muslim Travel Index 2022 จัดอันดับให้ประเทศไทยอยู่ในอันดับที่ 3 ในกลุ่มประเทศ/รัฐ/เขตปกครอง ที่ไม่ใช่มุสลิม ซึ่งนักท่องเที่ยวชาวมุสลิมนิยมมาท่องเที่ยว รองจาก สิงคโปร์ และไต้หวัน (https://www.crescentrating.com/reports/global-muslim-travel-index-2022.html)
“รัฐบาลเห็นถึงความสําคัญของตลาดนักท่องเที่ยวมุสลิม ซึ่งเป็นตลาดขนาดใหญ่ มีกําลังซื้อสูง และขยายตัวอย่างรวดเร็ว จึงได้บูรณาการการทํางานร่วมกับเครือข่ายพันธมิตรต่าง ๆ ในการสนับสนุน และพัฒนาศักยภาพผู้ประกอบการไทย ซึ่งได้รับความร่วมมือเป็นอย่างดีจากหน่วยงานที่เกี่ยวข้อง โดยเชื่อมั่นว่าแผนยุทธศาสตร์ที่มีประโยชน์นี้จะได้รับการสนับสนุนจากรัฐบาลชุดใหม่ เพื่อผลักดันให้ได้ตามเป้าหมายที่วางไว้ให้ไทยเป็น 1 ใน 5 จุดหมายปลายทางสําหรับนักท่องเที่ยวมุสลิมภายในปี 2570” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-“กรุงไทย” ปลื้ม ยอดจองซื้อกองทุน Krungthai World Class Series ทะลุ 3,000 ล้านบาท เตรียมเสนอขายรอบ 2 ดีเดย์ 18 ส.ค.นี้
วันศุกร์ที่ 18 สิงหาคม 2566
18/08/2566
“กรุงไทย” ปลื้ม ยอดจองซื้อกองทุน Krungthai World Class Series ทะลุ 3,000 ล้านบาท เตรียมเสนอขายรอบ 2 ดีเดย์ 18 ส.ค.นี้
​“ธนาคารกรุงไทย” ปลื้ม ยอดจองซื้อกองทุน Krungthai World Class Series รวมกว่า 3,000 ล้านบาท สะท้อนความสําเร็จของความร่วมมือกับฟิเดลิตี้ ตอบโจทย์ผู้ลงทุนไทย เตรียมเสนอขายรอบ 2 ตั้งแต่ 18 สิงหาคมนี้
นายรวินทร์ บุญญานุสาสน์ รองกรรมการผู้จัดการใหญ่ สายงานธุรกิจตลาดเงินตลาดทุน ธนาคารกรุงไทย เปิดเผยว่า การเสนอขายกองทุน Krungthai World Class Series จํานวน 3 กองทุน ซึ่งเสนอขายผู้ลงทุนทั่วไปครั้งแรก (IPO) เมื่อวันที่ 2-11 สิงหาคม 2566 ผู้ลงทุนให้การตอบรับเป็นอย่างดี มียอดจองซื้อรวมกว่า 3,000 ล้านบาท สะท้อนถึงความสําเร็จของความร่วมมือระหว่างธนาคารกับบริษัท ฟิเดลิตี้ อินเตอร์เนชันแนล (Fidelity International) และบริษัทหลักทรัพย์จัดการกองทุนกรุงไทย ในการพัฒนาผลิตภัณฑ์และบริการด้านการลงทุนเพื่อตอบโจทย์ผู้ลงทุนทุกกลุ่ม
“ธนาคารขอขอบคุณผู้ลงทุนที่ให้ความไว้วางใจร่วมลงทุนในกองทุน Krungthai World Class Series อย่างล้นหลาม ด้วยจุดเด่นในเรื่องการบริหารจัดการกองทุน โดยผู้เชี่ยวชาญด้านการลงทุนระดับโลกจากฟิเดลิตี้ อินเตอร์เนชันแนล ซึ่งมีประสบการณ์ทําธุรกิจมากกว่า 50 ปี ใน 25 ประเทศ เน้นบริหารกองทุนในเชิงรุก (Active Management) กระจายการลงทุนในสินทรัพย์คุณภาพดีทั่วโลก มีการปรับพอร์ตการลงทุนรองรับทุกสภาวะตลาดอย่างทันท่วงทีและมีกลยุทธ์การบริหารจัดการความเสี่ยงอย่างมืออาชีพ”
สําหรับกองทุน Krungthai World Class Series มีจํานวน 3 กองทุน ตามเป้าหมายการลงทุน และความเสี่ยงที่เหมาะสมสําหรับลูกค้า ดังนี้
1. Krungthai World Class Defensive (KTWC-Defensive) ลงทุนในตราสารหนี้ ทั้งตราสารหนี้ไทยและตราสารหนี้ต่างประเทศ ในสัดส่วนไม่ต่ํากว่า 70% มีความเสี่ยงต่ํา เหมาะสําหรับลูกค้าที่ต้องการผลตอบแทนการลงทุนสูงกว่าอัตราเงินเฟ้อ และยอมรับความผันผวนได้ไม่มาก
2. Krungthai World Class Moderate (KTWC-Moderate) ลงทุนในตราสารทุนตั้งแต่ 30-70% เหมาะสําหรับลูกค้าที่ยอมรับความผันผวนได้มากขึ้น เน้นการเติบโตของเงินลงทุน และต้องการกระจายการลงทุน
3. Krungthai World Class Growth (KTWC-Growth) ลงทุนในตราสารทุนไม่ต่ํากว่า 60% เหมาะสําหรับลูกค้าที่ต้องการผลตอบแทนสูง และยอมรับความผันผวนได้
ทั้งนี้ กองทุน Krungthai World Class Series จะเปิดเสนอขายรอบ 2 ตั้งแต่วันที่ 18 สิงหาคม 2566 สามารถลงทุนผ่านแอปพลิเคชัน Krungthai NEXT และสาขาทั่วประเทศ ด้วยเงินลงทุนขั้นต่ําเพียง 1 บาท ผู้สนใจสอบถามข้อมูลเพิ่มเติมได้ที่ธนาคารกรุงไทยทุกสาขา
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมราชทัณฑ์ เปิดเรือนจำอุตสาหกรรมสำเร็จแห่งแรกในประเทศ (Prison industry)
วันศุกร์ที่ 18 สิงหาคม 2566
18/08/2566
กระทรวงยุติธรรม โดยกรมราชทัณฑ์ เปิดเรือนจําอุตสาหกรรมสําเร็จแห่งแรกในประเทศ (Prison industry)
กระทรวงยุติธรรม โดยกรมราชทัณฑ์ เปิดเรือนจําอุตสาหกรรมสําเร็จแห่งแรกในประเทศ (Prison industry)
ในวันพฤหัสบดีที่ ๑๗ สิงหาคม ๒๕๖๖ เวลา ๐๙.๐๐ น. นางพงษ์สวาท นีละโยธิน ปลัดกระทรวงยุติธรรม เป็นประธานในพิธีเปิดเรือนจําอุตสาหกรรม (Prison industry) ประจําเขต ๒ เรือนจํากลางชลบุรี โดยมีนายสหการณ์ เพ็ชรนรินทร์ รองปลัดกระทรวงยุติธรรม นายอายุตม์ สินธพพันธุ์ อธิบดีกรมราชทัณฑ์ นายนริศ นิรามัยวงศ์ รองผู้ว่าราชการจังหวัดชลบุรี นายวิฤทธิ์ วิเศษสินธุ์ รองเลขาธิการสํานักงานมาตรฐานผลิตภัณฑ์อุตสาหกรรม และนายพรยศ กลั่นกรอง รองอธิบดีกรมโรงงานอุตสาหกรรม เข้าร่วมเป็นเกียรติในพิธีเปิดดังกล่าว ตลอดจนคณะผู้บริหารกรมราชทัณฑ์ นายชาญ วชิรเดช รองอธิบดีกรมราชทัณฑ์ นายนักรบ นาคพรหม ผู้บัญชาการเรือนจํากลางชลบุรี และนายวิรุณ เจริญเกียรติวงศ์ ผู้อํานวยการกองพัฒนาพฤตินิสัย ร่วมให้การต้อนรับ ณ ศูนย์เตรียมการก่อนปล่อยเพื่อฝึกวิชาชีพอุตสาหกรรมการผลิต เรือนจําชั่วคราวบ้านบึง สังกัดเรือนจํากลางชลบุรี ตําบลคลองกิ่ว อําเภอบ้านบึง จังหวัดชลบุรี
การจัดตั้งเรือนจําอุตสาหกรรม ถือเป็นภารกิจหนึ่งที่เป็นความพยายามให้เกิดขึ้น เพื่อฝึกทักษะการทํางานให้แก่ผู้ต้องขัง โดยใช้เวลายาวนานถึง ๔ ปี ที่กว่าจะมาเป็นเรือนจําอุตสาหกรรมในวันนี้ โดยมีลักษณะการจัดตั้งโรงงานที่อยู่ภายนอกเรือนจํา และเรือนนอนสําหรับผู้ต้องขังที่ออกทํางานโดยเฉพาะ เรือนจําอุตสาหกรรมดังกล่าว จัดตั้งขึ้นเพื่อลดการใช้แรงงานผู้ต้องขังในการผลิตที่เคยเกิดปัญหาร้องเรียนการจ้างงานผู้ต้องขังที่รายได้น้อยส่งผลให้ได้รับเงินปันผลไม่เหมาะสมกับงานที่ทํา เช่น การถักแห อวน ซึ่งการจ้างงานดังกล่าวยังไม่สามารถเสริมสร้างทักษะในการทํางานได้อย่างแท้จริง รวมถึงต้องคํานึงถึงหลักสิทธิมนุษยชนหรือการใช้แรงงานผู้ต้องขังซึ่งถือเป็นผู้ด้อยโอกาสทางสังคม อีกทั้งต้องปฏิบัติให้ถูกต้องตามหลักกฎหมายอีกด้วย กรมราชทัณฑ์จึงได้มีการยกเลิกการจ้างแรงงานในลักษณะดังกล่าว และหันมาพัฒนาเพื่อเตรียมผู้ต้องขังเข้าสู่อาชีพในระบบอุตสาหกรรมหลังพ้นโทษที่มีรายได้ตามมาตรฐานแรงงานขั้นต่ํา
การเปิดเรือนจําอุตสาหกรรมในครั้งนี้ เรือนจํากลางชลบุรียังถือเป็นหนึ่งในนโยบาย ๑ เขต ๑ เรือนจําอุตสาหกรรม เพื่อดําเนินการพัฒนาผู้ก้าวพลาดให้ได้มีโอกาสฝึกทักษะด้านการทํางานกับสถานประกอบการและภาคธุรกิจจริง เพื่อเตรียมความพร้อมในการกลับคืนสู่สังคมและสามารถนําไปต่อยอดเป็นอาชีพภายหลังพ้นโทษได้ ซึ่งเรือนจําชั่วคราวบ้านบึง ในสังกัดเรือนจํากลางชลบุรี จัดให้เป็นสถานที่สําหรับเตรียมความพร้อมก่อนปล่อยในการพัฒนาและส่งเสริมทักษะการทํางานในระบบอุตสาหกรรม ที่สามารถปรับภารกิจการพัฒนาพฤตินิสัยผู้ต้องขังให้มีความยืดหยุ่นขึ้น และสอดคล้องกับกิจวัตรประจําวัน โดยได้รับการสนับสนุนจากภาคเอกชน เข้าฝึกทักษะการทํางานในระบบอุตสาหกรรมที่เกี่ยวกับการประกอบรถจักรยาน เพื่อนําออกจําหน่ายสู่ท้องตลาด ซึ่งผู้ต้องขังจะสามารถนําความรู้และทักษะความชํานาญเหล่านี้ไปประกอบอาชีพเลี้ยงตนเองและครอบครัวเมื่อภายหลังพ้นโทษได้ และไม่หวนกลับไปกระทําผิดซ้ําอีก นอกจากนี้ การทํางานดังกล่าวยังสร้างรายได้ให้แก่ผู้ต้องขังระหว่างต้องโทษ และเก็บไว้เป็นทุนภายหลังพ้นโทษได้อีกด้วย ซึ่งในอนาคตจะมีการต่อยอดเรือนจําอุตสาหกรรมเพื่อขยายไปยังเรือนจําทุกภูมิภาคทั่วประเทศ
รัฐบาลไทย-ข่าวทำเนียบรัฐบาล-รัฐบาลเชิญชวนผู้สนใจร่วมงาน“อาชีพอิสระ เพื่อคนไทยมีงานทำ” ที่กระทรวงแรงงาน 18 ส.ค.นี้ พบการสาธิตกว่า 50 อาชีพ จุดไอเดีย สร้างรายได้
วันศุกร์ที่ 18 สิงหาคม 2566
18/08/2566
รัฐบาลเชิญชวนผู้สนใจร่วมงาน“อาชีพอิสระ เพื่อคนไทยมีงานทํา” ที่กระทรวงแรงงาน 18 ส.ค.นี้ พบการสาธิตกว่า 50 อาชีพ จุดไอเดีย สร้างรายได้
รัฐบาลเชิญชวนผู้สนใจร่วมงาน“อาชีพอิสระ เพื่อคนไทยมีงานทํา” ที่กระทรวงแรงงาน 18 ส.ค.นี้ พบการสาธิตกว่า 50 อาชีพ จุดไอเดีย สร้างรายได้
วันนี้ ( 18 ส.ค.66 ) น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า รัฐบาล เชิญชวนประชาชนผู้สนใจประกอบอาชีพอิสะ ตลอดจนผู้มีอาชีพหลักแต่กําลังมองหาแหล่งรายได้เสริม ร่วมงาน “อาชีพอิสระ เพื่อคนไทยมีงานทํา” จัดขึ้นในวันนี้ ( 18 ส.ค.66 ) ที่ กระทรวงแรงงาน
ทั้งนี้ ภายในงานจะมีกิจกรรม อาทิ การสาธิตอาชีพอิสระ 50 อาชีพ การจัดแสดงและจําหน่ายสินค้าของกลุ่มรับงานไปทําที่บ้าน 50 อาชีพ การแนะแนวอาชีพอิสระที่น่าสนใจ การทดสอบความพร้อมทางอาชีพและให้คําปรึกษาด้านอาชีพต่างๆ การแนะนําแฟรนไชส์สําหรับผู้ที่สนใจอาชีพอิสระ พร้อมการเรียนรู้อาชีพเสมือนจริง (Virtual Reality)
น.ส.ไตรศุลี กล่าวว่า กรมการจัดหางาน กระทรวงแรงงาน ได้จัดงาน“อาชีพอิสระ เพื่อคนไทยมีงานทํา” จัดขึ้นโดยเล็งเห็นว่า ปัจจุบันพฤติกรรมความสนใจในการประกอบอาชีพของประชาชนเปลี่ยนแปลงไปตามยุคสมัย โดยมีความสนใจในอาชีพอิสระมากขึ้น รวมถึงยังมีผู้ที่สนใจงานอิสระเป็นอาชีพเสริมมากขึ้นด้วย ซึ่งเชื่อว่างานนี้จะสามารถตอบโจทย์ในการพัฒนาศักยภาพของผู้ที่สนใจงานอิสระให้เกิดความยั่งยืน สร้างแรงบันดาลใจ ให้เกิดไอเดียในการประกอบอาชีพอิสระ ตลอดจนพัฒนาต่อยอดการสร้างรายได้ด้วยด้วยการวางแผนธุรกิจ การใช้สื่อโซเชียลมีเดียเป็นช่องทางในการจัดจําหน่าย เช่น การขายของออนไลน์ รวมถึงการใช้ Tiktok ในการขายสินค้าซึ่งกําลังได้รับความนิยม
น.ส.ไตรศุลี กล่าวว่า รัฐบาลให้ความสําคัญกับการดูแลแรงงานทุกกลุ่ม ซึ่งในส่วนผู้ประกอบอาชีพอิสระ รัฐบาลได้ผลักดันร่าง พ.ร.บ.ส่งเสริมการพัฒนาคุณภาพชีวิตและคุ้มครองแรงงานนอกระบบ ซึ่งขณะนี้อยู่ในกระบวนการตามลําดับ โดยกฎหมายฉบับนี้จะสนับสนุนให้แรงงานนอกระบบ เข้าถึงสิทธิขั้นพื้นฐานในการประกอบอาชีพ มีความปลอดภัยในการทํางาน มีหลักประกันทางสังคม มีการรวมกลุ่มจัดตั้งเป็นองค์กร ได้รับการส่งเสริมคุ้มครองและพัฒนาสู่คุณภาพชีวิตที่ดี มีสัญญาการทํางานที่เป็นธรรม มีผลตอบแทนที่เป็นธรรม โดยมีการจัดตั้งกองทุนเพื่อแรงงานนอกระบบ ให้สามารถเข้าถึงแหล่งเงินกู้ได้อย่างเหมาะสม ที่สําคัญยังสนับสนุน แรงงานนอกระบบ ให้เข้าสู่ความคุ้มครองและสิทธิประกันสังคมเพื่อดูแลตนเองและครอบครัวด้วย
รัฐบาลไทย-ข่าวทำเนียบรัฐบาล-กรมทางหลวง แถลงแผนการประมูลคัดเลือกเอกชนร่วมลงทุนที่พักริมทางบนมอเตอร์เวย์สาย 7 เปิดจำหน่ายเอกสาร RFP ตั้งแต่วันที่ 23 สิงหาคม - 22 กันยายน 2566 คาดว่าคัดเลือกเอกชน
วันศุกร์ที่ 18 สิงหาคม 2566
กรมทางหลวง แถลงแผนการประมูลคัดเลือกเอกชนร่วมลงทุนที่พักริมทางบนมอเตอร์เวย์สาย 7 เปิดจําหน่ายเอกสาร RFP ตั้งแต่วันที่ 23 สิงหาคม - 22 กันยายน 2566 คาดว่าคัดเลือกเอกชน
....
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า ตามที่กรมทางหลวง (ทล.) ได้ออกประกาศเชิญชวนเอกชนร่วมลงทุนในการพัฒนาและบริหารจัดการโครงการศูนย์บริการทางหลวงศรีราชา และโครงการสถานที่บริการทางหลวงบางละมุง บนทางหลวงพิเศษระหว่างเมืองหมายเลข 7 สายกรุงเทพฯ - บ้านฉาง เมื่อวันที่ 16 สิงหาคม 2566 ในวันนี้ (18 สิงหาคม 2566) จึงเปิดโอกาสให้เอกชนที่สนใจและสื่อมวลชนได้เข้าร่วมรับฟังการแถลงแผนการประมูลคัดเลือกเอกชนร่วมลงทุนฯ โดยให้ข้อมูลสาระสําคัญของประกาศเชิญชวน ได้แก่ ข้อมูลโครงการ วัตถุประสงค์การเปิดให้เอกชนร่วมลงทุน พื้นที่ของโครงการ ขอบเขตของงานที่เอกชนจะต้องดําเนินการ ระยะเวลาของโครงการ คุณสมบัติของผู้ยื่นข้อเสนอ การจัดทําข้อเสนอและหลักเกณฑ์ในการพิจารณาคัดเลือก เพื่อให้เป็นไปตามขั้นตอนการคัดเลือกเอกชนที่กําหนดไว้ในพระราชบัญญัติการร่วมลงทุนระหว่างรัฐและเอกชน พ.ศ. 2562 และระเบียบที่เกี่ยวข้อง โดย ทล. จะเปิดจําหน่ายเอกสารสําหรับการคัดเลือกเอกชน (Request for Proposal: RFP) ของทั้ง 2 โครงการพร้อมกัน ตั้งแต่วันที่ 23 สิงหาคม - 22 กันยายน 2566 ระหว่างเวลา 09.00 - 15.00 น. สําหรับผู้สนใจสามารถดูรายละเอียดเพิ่มเติมเกี่ยวกับโครงการฯ ข้อกําหนดคุณสมบัติต่าง ๆ และขั้นตอนการคัดเลือกเอกชนได้จากประกาศเชิญชวนฯ (ฉบับทางการ) ที่เว็บไซต์ www.doh.go.th หรือ www.doh-motorway.com และกําหนดให้เอกชนยื่นข้อเสนอช่วงปลายเดือนพฤศจิกายน 2566 คาดว่าจะดําเนินการคัดเลือกเอกชนแล้วเสร็จในต้นปี 2567 พร้อมลงนามสัญญาและเริ่มต้นก่อสร้างช่วงกลางปี 2567 เพื่อเปิดให้บริการสิ่งอํานวยความสะดวกและบริการบางส่วนในปี 2568 และเปิดให้บริการเต็มรูปแบบในปี 2569 ต่อไป
ทั้งนี้ โครงการศูนย์บริการทางหลวงศรีราชาและโครงการสถานที่บริการทางหลวงบางละมุง จะเป็นจุดแวะพักที่ผู้เดินทางสามารถพักผ่อนอิริยาบทจากการเดินทาง ทําธุระส่วนตัว ช่วยลดการเกิดอุบัติเหตุ และความสูญเสียจากความเหนื่อยล้าหรือหลับในของผู้ขับขี่ ตลอดจนช่วยให้ผู้ใช้ทางประหยัดเวลาและลดค่าใช้จ่ายจากการเดินทางเข้า - ออกทางหลวงพิเศษระหว่างเมืองโดยไม่จําเป็นอีกด้วย
รัฐบาลไทย-ข่าวทำเนียบรัฐบาล-ธอส. ประกาศปรับขึ้นอัตราดอกเบี้ยเงินฝากประจำ สูงสุด 0.30% ต่อปี มีผลตั้งแต่วันที่ 22 สิงหาคม 2566 เป็นต้นไป
วันศุกร์ที่ 18 สิงหาคม 2566
18/08/2566
ธอส. ประกาศปรับขึ้นอัตราดอกเบี้ยเงินฝากประจํา สูงสุด 0.30% ต่อปี มีผลตั้งแต่วันที่ 22 สิงหาคม 2566 เป็นต้นไป
ธอส. ปรับขึ้นอัตราดอกเบี้ยเงินฝากประจําประเภทมีสมุดคู่ฝากและใบรับเงินฝากประจํา 0.10-0.30% ต่อปี สําหรับบุคคล นิติบุคคล ส่วนราชการ และ รสก. เพื่อส่งเสริมการออมและให้ผู้ฝากเงินได้รับประโยชน์ตามทิศทางอัตราดอกเบี้ยขาขึ้น มีผลบังคับใช้ตั้งแต่วันที่ 22 ส.ค.66
นายกฤษณ์ เสสะเวช กรรมการธนาคาร และรักษาการกรรมการผู้จัดการ ธนาคารอาคารสงเคราะห์ (ธอส.) เปิดเผยว่า ตามที่คณะกรรมการนโยบายการเงิน (กนง.) มีมติปรับขึ้นอัตราดอกเบี้ยนโยบาย 0.25% ต่อปี จาก 2.00% ต่อปี เป็น 2.25% ต่อปี โดยมีผลตั้งแต่วันที่ 2 สิงหาคม 2566 ซึ่งเป็นการปรับขึ้นให้เหมาะสมกับภาวะเศรษฐกิจไทยที่มีแนวโน้มฟื้นตัวอย่างต่อเนื่อง จากภาคการท่องเที่ยวและการบริโภคภาคเอกชน ดังนั้น เพื่อให้สอดคล้องกับทิศทางการปรับขึ้นอัตราดอกเบี้ยนโยบายของธนาคารแห่งประเทศไทย ธอส.จึงมีมติให้ปรับขึ้นอัตราดอกเบี้ยเงินฝากประจําประเภทมีสมุดคู่ฝากและใบรับเงินฝากประจํา 0.10 - 0.30% ต่อปี สําหรับลูกค้าบุคคล นิติบุคคล ส่วนราชการ และรัฐวิสาหกิจ เพื่อส่งเสริมการออมและให้ผู้ฝากเงินได้รับประโยชน์ตามทิศทางอัตราดอกเบี้ยขาขึ้น ซี่งการปรับขึ้นอัตราดอกเบี้ยดังกล่าวให้มีผลบังคับใช้ตั้งแต่วันที่ 22 สิงหาคม 2566 เป็นต้นไป
ทั้งนี้ ตลอดระยะเวลา 70 ปีที่ผ่านมา ธอส.ในฐานะสถาบันการเงินเฉพาะกิจของรัฐที่มีพันธกิจ “ทําให้คนไทยมีบ้าน” พร้อมดูแลกลุ่มลูกค้าของธนาคารรวมถึงประชาชนทั่วไปที่ต้องการมีที่อยู่อาศัยเป็นของตนเอง ซึ่งในปัจจุบัน ธอส.ได้ให้ความช่วยเหลือคนไทยได้มีที่อยู่อาศัยเป็นของตนเองมาแล้วกว่า 4 ล้านครอบครัว สําหรับผู้ที่สนใจสามารถสอบถามรายละเอียดเพิ่มเติมได้ที่ธอส.ทุกสาขาทั่วประเทศ G H Bank Call Center โทร.0-2645-9000 หรือ Facebook Fanpageธนาคารอาคารสงเคราะห์ และติดตามข่าวสารของธนาคารได้ที่ Mobile Application : GHB ALL GEN และ www.ghbank.co.th
รัฐบาลไทย-ข่าวทำเนียบรัฐบาล-กรมทางหลวงชนบท ซ่อมฟื้นฟูถนนที่ได้รับผลกระทบจากเหตุภัยพิบัติ สาย นม.2039 อำเภอเฉลิมพระเกียรติ จังหวัดนครราชสีมา เสร็จสมบูรณ์
วันศุกร์ที่ 18 สิงหาคม 2566
กรมทางหลวงชนบท ซ่อมฟื้นฟูถนนที่ได้รับผลกระทบจากเหตุภัยพิบัติ สาย นม.2039 อําเภอเฉลิมพระเกียรติ จังหวัดนครราชสีมา เสร็จสมบูรณ์
ช่วยบรรเทาความเดือดร้อนและอํานวยความสะดวกปลอดภัยให้ประชาชนสามารถเดินทางระหว่างอําเภอได้อย่างมีประสิทธิภาพ
กรมทางหลวงชนบท (ทช.) กระทรวงคมนาคม โดยสํานักบํารุงทาง ดําเนินโครงการงานซ่อมฟื้นฟูถนนทางหลวงชนบทที่ได้รับผลกระทบจากเหตุภัยพิบัติ สาย นม.2039 แยก ทล.24 - บ้านท่าช้าง อําเภอเฉลิมพระเกียรติ จังหวัดนครราชสีมา เสร็จสมบูรณ์ โดยปรับปรุงโครงสร้างทางด้วยวิธี Pavement In-Place Recycling งานปูผิวทางด้วยวิธี Asphalt Hot Mix In-Plant Recycling งานวางท่อระบายน้ํา พร้อมตีเส้นจราจร รวมระยะทาง 7.200 กิโลเมตร ใช้งบประมาณ 29.99 ล้านบาท ทั้งนี้ โครงการดังกล่าวช่วยบรรเทาความเดือดร้อนให้กับประชาชนในพื้นที่ ให้สามารถเดินทางขนส่งสินค้าอุปโภคบริโภค พืชผลทางการเกษตร ระหว่างอําเภอหนองบุญมากกับเฉลิมพระเกียรติได้อย่างสะดวกรวดเร็วปลอดภัย ประหยัดค่าใช้จ่ายและลดเวลาในการเดินทางได้เป็นอย่างดีอีกด้วย
รัฐบาลไทย-ข่าวทำเนียบรัฐบาล-สธ.- สบช.- มูลนิธิ รพร. จับมือร่วมผลิตแพทย์ รองรับระบบบริการสุขภาพปฐมภูมิ
วันพฤหัสบดีที่ 17 สิงหาคม 2566
สธ.- สบช.- มูลนิธิ รพร. จับมือร่วมผลิตแพทย์ รองรับระบบบริการสุขภาพปฐมภูมิ
กระทรวงสาธารณสุข ร่วมกับ สถาบันพระบรมราชชนก และมูลนิธิโรงพยาบาลสมเด็จพระยุพราช ผลิตแพทย์รองรับระบบบริการสุขภาพปฐมภูมิ โดยจัดการเรียนการสอนชั้นคลินิกหลักสูตรแพทยศาสตรบัณฑิต พร้อมฝึกภาคปฏิบัติและจัดประสบการณ์การเรียนรู้ให้กับนักศึกษาแพทย์
กระทรวงสาธารณสุข ร่วมกับ สถาบันพระบรมราชชนก และมูลนิธิโรงพยาบาลสมเด็จพระยุพราช ผลิตแพทย์รองรับระบบบริการสุขภาพปฐมภูมิ โดยจัดการเรียนการสอนชั้นคลินิกหลักสูตรแพทยศาสตรบัณฑิต พร้อมฝึกภาคปฏิบัติและจัดประสบการณ์การเรียนรู้ให้กับนักศึกษาแพทย์ในโรงพยาบาลเครือข่าย เพื่อช่วยแก้ปัญหาขาดแคลนแพทย์
วันนี้ (17 สิงหาคม 2566) ที่ โรงแรมอมารี ดอนเมือง แอร์พอร์ต กรุงเทพฯ พลเอกสุรยุทธ์ จุลานนท์ ประธานองคมนตรี เป็นประธานในพิธีลงนามข้อตกลงความร่วมมือทางวิชาการ ระหว่างมูลนิธิโรงพยาบาลสมเด็จพระยุพราช โดยศาสตราจารย์เกียรติคุณ นายแพทย์เกษม วัฒนชัย ประธานกรรมการมูลนิธิโรงพยาบาลสมเด็จพระยุพราช, สถาบันพระบรมราชชนก โดยศาสตราจารย์พิเศษ ดร.นายแพทย์วิชัย เทียนถาวร อธิการบดีสถาบัน
พระบรมราชชนก และสํานักงานปลัดกระทรวงสาธารณสุข โดยนายแพทย์โอภาส การย์กวินพงศ์ ปลัดกระทรวงสาธารณสุข
นายแพทย์โอภาส กล่าวว่า กระทรวงสาธารณสุข ให้ความสําคัญกับการผลิตและพัฒนาศักยภาพบุคลากรทางการแพทย์และสาธารณสุขทุกสาขาวิชาชีพ เพื่อเพิ่มกําลังคนในระบบสาธารณสุขที่สอดคล้องกับทิศทางการพัฒนาระบบบริการสุขภาพของประเทศ และตอบสนองความต้องการบริการสุขภาพของประชาชนในพื้นที่ โดยได้เห็นชอบให้มีการจัดตั้งคณะแพทยศาสตร์ สถาบันพระบรมราชชนก และสภาสถาบันพระบรมราชชนก ได้อนุมัติให้จัดตั้งคณะแพทยศาสตร์เป็นส่วนราชการของสถาบันพระบรมราชชนก เพื่อผลิตแพทย์เข้าสู่ระบบบริการสุขภาพปฐมภูมิ ช่วยแก้ปัญหาขาดแคลนแพทย์ในพื้นที่ ซึ่งในการจัดการเรียนการสอนได้พัฒนาความร่วมมือกับหน่วยงานต่างๆและโรงพยาบาลที่เป็นเครือข่าย ในการเป็นแหล่งเรียนรู้ทางวิชาการ สถานที่ฝึกภาคปฏิบัติและจัดประสบการณ์การเรียนรู้ให้กับนักศึกษาแพทย์ โดยโรงพยาบาลสมเด็จพระยุพราช ซึ่งเป็นโรงพยาบาลระดับอําเภอขนาดใหญ่ในสังกัดกระทรวงสาธารณสุข ถือว่ามีความพร้อมอย่างมากในการเป็นแหล่งฝึกภาคปฏิบัติและการจัดประสบการณ์การเรียนรู้ที่เหมาะสมสําหรับการเรียนการสอนชั้นคลินิก
สําหรับบันทึกข้อตกลงฯ ทั้ง 3 ฝ่ายจะร่วมมือด้านวิชาการพัฒนาหลักสูตรและผลิตบัณฑิตแพทย์ให้มีคุณภาพตามเกณฑ์มาตราฐานผู้ประกอบวิชาชีพเวชกรรมของแพทยสภา มีความรู้ ความเข้าใจ ทักษะ และทัศนคติที่ดีในการปฏิบัติงานในชุมชน สนับสนุนแหล่งการเรียนรู้ ฝึกประสบการณ์แก่นักศึกษาและอาจารย์ครูพี่เลี้ยงแหล่งฝึก (Faculty Practice) โดยมี ศูนย์แพทยศาสตรศึกษาชั้นคลินิกของโรงพยาบาล 3 แห่ง ได้แก่ โรงพยาบาลมหาราชนครศรีธรรมราช โรงพยาบาลราชบุรี และโรงพยาบาลสวรรค์ประชารักษ์ และโรงพยาบาลสมเด็จพระยุพราช 21 แห่ง เป็นสถาบันร่วมผลิตแพทย์ในการเรียนการสอน ฝึกภาคปฏิบัติและประสบการณ์
*************************************************** 17 สิงหาคม 2566
รัฐบาลไทย-ข่าวทำเนียบรัฐบาล-บสย. ประชุมสมาพันธ์ประกันสินเชื่อแห่งภูมิภาคเอเชีย ถก 5 ประเด็นสำคัญ เน้นบทบาทค้ำฯ รับโลกการเงินสีเขียว
วันศุกร์ที่ 18 สิงหาคม 2566
18/08/2566
บสย. ประชุมสมาพันธ์ประกันสินเชื่อแห่งภูมิภาคเอเชีย ถก 5 ประเด็นสําคัญ เน้นบทบาทค้ําฯ รับโลกการเงินสีเขียว
สมาพันธ์ประกันสินเชื่อแห่งภูมิภาคเอเชีย ประชุมสมาชิก 17 สถาบันค้ําฯ พร้อมรับมือโลกการเงินเปลี่ยนสู่ยุค Green Finance
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) พร้อมด้วยผู้บริหารระดับสูง บสย. และประเทศสมาชิก 12 ประเทศ 17 สถาบันค้ําประกันสินเชื่อในภูมิภาคเอเชีย ได้แก่ อินเดีย อินโดนีเซีย ญี่ปุ่น เกาหลี มาเลเซีย มองโกเลีย เนปาล ไต้หวัน ฟิลิปปินส์ ศรีลังกา ปาปัวนิวกีนี และ ไทย เข้าร่วมประชุมสมาพันธ์ประกันสินเชื่อแห่งภูมิภาคเอเชีย (Asian Credit Supplementation Institution Confederation: ACSIC) ครั้งที่ 35 ประจําปี 2566 (The 35th ACSIC Conference) ณ เมืองอูลานบาตาร์ ประเทศมองโกเลีย โดยมี Mr. Jambaltseren Tumur-Uya State Secretary of the Ministry of Food, Agriculture and Light industry, Chairman of the Board of CGFM เป็นประธานเปิดการประชุม และมี Mr.Tsogtsaikhan Sarantuya, Chairman of the Organizing Committee for the 35th ACSIC Conference , Acting Executive Director of Credit Guarantee Fund of Mongolia สถาบัน Credit Guarantee Fund of Mongolia (CGFM) ประเทศมองโกเลีย ในฐานะสถาบันเจ้าภาพ ให้การต้อนรับ
สําหรับการประชุมครั้งนี้ มีการร่วมแลกเปลี่ยนความรู้ระบบค้ําประกันสินเชื่อของกลุ่มประเทศสมาชิกแห่งภูมิภาคเอเชีย ตามการเปลี่ยนแปลงของกระแสโลก โดยหัวข้อการประชุมหลัก “Looking ahead : Fostering Green Financing for sustainable development” กลุ่มประเทศสมาชิกมุ่งเน้นให้ความสําคัญกับการเปลี่ยนแปลงของกระแสโลกการเงิน ใน 5 ประเด็นหลัก คือ 1.Green Finance Sector การเปลี่ยนแปลงในภาคการเงินสีเขียว 2.Environmental, Social and Governance (ESG) การพัฒนาองค์กรสู่ความยั่งยืน ทั้งด้าน สิ่งแวดล้อม สังคม และการกํากับดูแล 3.Driving Innovation in Small Businesses การขับเคลื่อนนวัตกรรมในธุรกิจขนาดเล็ก 4.Asia in the Global Transition to Net Zero เอเชียในยุคเปลี่ยนผ่านสู่การปล่อยก๊าซเรือนกระจกสุทธิเป็นศูนย์ 5.Green Capital Markets Development การพัฒนาตลาดทุนสีเขียว โดยได้ร่วมพูดคุยในประเด็นสําคัญๆ อาทิ “Scaling New Heights : CGS Meets ESG” เพื่อนําเสนอการยกระดับแนวทางและนวัตกรรมใหม่ในการค้ําประกันสินเชื่อ : การดําเนินการค้ําประกันสินเชื่อตามแนวคิด ESG และหัวข้อ Credit Guarantee System และ Business Model ด้วย
รัฐบาลไทย-ข่าวทำเนียบรัฐบาล-กรมการขนส่งทางบก เผยผลการตรวจสอบวัดควันดำทั่วประเทศ ระหว่างวันที่ 1 ตุลาคม 2565 - 15 สิงหาคม 2566 มุ่งมั่นแก้ไขปัญหาฝุ่นละอองขนาดเล็ก PM 2.5
วันศุกร์ที่ 18 สิงหาคม 2566
กรมการขนส่งทางบก เผยผลการตรวจสอบวัดควันดําทั่วประเทศ ระหว่างวันที่ 1 ตุลาคม 2565 - 15 สิงหาคม 2566 มุ่งมั่นแก้ไขปัญหาฝุ่นละอองขนาดเล็ก PM 2.5
...
กรมการขนส่งทางบก เผยผลการตรวจสอบวัดควันดําทั่วประเทศ ระหว่างวันที่ 1 ตุลาคม 2565 - 15 สิงหาคม 2566 มุ่งมั่นแก้ไขปัญหาฝุ่นละอองขนาดเล็ก PM 2.5
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม กล่าวว่า กรมการขนส่งทางบก (ขบ.) ให้ความสําคัญการแก้ไขปัญหาสิ่งแวดล้อมโดยเฉพาะ ปัญหาฝุ่นละอองขนาดเล็ก PM 2.5 เป็นปัญหาสําคัญที่ประเทศไทยกําลังเผชิญอยู่และส่งผลกระทบต่อสุขอนามัยของประชาชน หนึ่งในสาเหตุสําคัญมาจากควันดําของท่อไอเสียรถยนต์อันเกิดจากการเผาไหม้ไม่สมบูรณ์ ซึ่งมีสาเหตุหลายประการ เช่น กรองอากาศอุดตัน ทําให้อากาศเข้าไม่เพียงพอ ปรับแต่งปั๊มหัวฉีดไม่เหมาะสม หัวฉีดปั๊มน้ํามันเชื้อเพลิงชํารุดทําให้การฉีดน้ํามันเชื้อเพลิงไม่สมบูรณ์ และการบรรทุกน้ําหนักเกินทําให้รถยนต์แต่ละคันอาจมีควันดําออกมามาก ทั้งนี้ ขบ. ในฐานะหน่วยงานที่เกี่ยวข้องได้ดําเนินการตามนโยบายกระทรวงคมนาคม ในการแก้ไขปัญหาดังกล่าวอย่างต่อเนื่อง โดยจัดผู้ตรวจการออกตรวจวัดควันดําจากท่อไอเสียของรถบรรทุกและรถโดยสารบนถนนสายหลักและสายรองทั่วประเทศ ตามมาตรฐานการตรวจวัดค่าควันดําจากท่อไอเสียของรถตามกฎหมายว่าด้วยการขนส่งทางบกและกฎหมายว่าด้วยรถยนต์ กรณีการตรวจวัดควันดําด้วยเครื่องวัดควันดําระบบความทึบแสง ขณะเครื่องยนต์ไม่มีภาระ ค่าควันดําสูงสุดไม่เกินร้อยละ 30 และตรวจวัดควันดําด้วยเครื่องวัดควันดําระบบกระดาษกรองขณะเครื่องยนต์ไม่มีภาระ ค่าควันดําสูงสุดไม่เกินร้อยละ 40 โดยผลการตรวจสอบวัดควันดําทั่วประเทศ ระหว่างวันที่ 1 ตุลาคม 2565 - 15 สิงหาคม 2566 สํานักงานขนส่งแต่ละจังหวัดได้จัดเจ้าหน้าที่ออกตรวจควันดํารถบรรทุกและรถโดยสาร 237,688 คัน มีรถบรรทุกและรถโดยสารที่มีค่าควันดําที่เกินกว่ากฎหมายกําหนดและถูกสั่งห้ามใช้รถด้วยการพ่นข้อความ “ห้ามใช้” 1,971 คัน
ทั้งนี้ ขบ. แนะนําให้เจ้าของรถตรวจเช็กและซ่อมเครื่องยนต์ให้อยู่ในสภาพที่สมบูรณ์อยู่เสมอ โดยมีวิธีแก้ไขรถที่ปล่อยควันดําเบื้องต้น ดังนี้ 1) ให้ทําความสะอาด หรือเปลี่ยนกรองอากาศใหม่ 2) เปลี่ยนกรองน้ํามันเชื้อเพลิงตามระยะเวลา 3) เปลี่ยนน้ํามันเครื่องและกรองน้ํามันเครื่องตามระยะเวลา 4) ปรับตั้งปั๊มน้ํามันเชื้อเพลิงตั้งจังหวะการฉีดเชื้อเพลิงให้ถูกต้อง 5) ตรวจเช็กและปรับตั้งหัวฉีดน้ํามันเชื้อเพลิงให้เป็นฝอยละออง เป็นต้น หากตรวจวัดควันดําด้วยระบบวัดความทึบแสง แล้วมีค่าควันดําเกินร้อยละ 30 หรือตรวจด้วยระบบกระดาษกรอง แล้วมีค่าควันดําเกินร้อยละ 40 จะถูกเปรียบเทียบปรับสูงสุด 5,000 บาท และสั่งห้ามใช้รถด้วยการพ่นข้อความ “ห้ามใช้” จนกว่าเจ้าของรถจะนํารถไปแก้ไขสภาพเครื่องยนต์ไม่ให้มีค่าควันดําเกินกําหนด และนํามาตรวจสภาพอีกครั้งจนผ่านการตรวจวัดจึงจะนําไปใช้งานได้
รัฐบาลไทย-ข่าวทำเนียบรัฐบาล-ปลัดดีอีเอส เปิดประชุมรับฟังความคิดเห็น การเข้าเป็นภาคีอนุสัญญาสหประชาชาติ
วันศุกร์ที่ 18 สิงหาคม 2566
ปลัดดีอีเอส เปิดประชุมรับฟังความคิดเห็น การเข้าเป็นภาคีอนุสัญญาสหประชาชาติ
ปลัดดีอีเอส เปิดประชุมรับฟังความคิดเห็น การเข้าเป็นภาคีอนุสัญญาสหประชาชาติ
วันนี้ (18 ส.ค.66) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) กล่าวเปิดการประชุมรับฟังความคิดเห็น เรื่อง การเตรียมความพร้อมในการเข้าเป็นภาคีอนุสัญญาสหประชาชาติว่าด้วยการใช้การติดต่อสื่อสารอิเล็กทรอนิกส์ในสัญญาระหว่างประเทศ “อนุสัญญา ECC” (United Nations Convention on the Use of Electronic Communications in International Contracts) เพื่อสร้างโอกาสและเสริมศักยภาพเศรษฐกิจดิจิทัล โดยมีหน่วยงานที่เกี่ยวข้องเข้าร่วม ณ ห้องออดิทอเรียม โรงแรมเซ็นทรา บาย เซ็นทารา ศูนย์ราชการ และคอนเวนชันเซ็นเตอร์ แจ้งวัฒนะ กรุงเทพฯ
_____________________
รัฐบาลไทย-ข่าวทำเนียบรัฐบาล-ผูู้้แทน อก. ร่วมวางพุ่มดอกไม้ถวายราชสักการะพระบรมราชานุสาวรีย์ พระบาทสมเด็จพระปรเมนทรรามาธิบดีศรีสินทรมหามงกุฎ พระจอมเกล้าเจ้าอยู่หัว พระสยามเทวมหามกุฏวิทยมหาราช
วันศุกร์ที่ 18 สิงหาคม 2566
18/08/2566
ผูู้้แทน อก. ร่วมวางพุ่มดอกไม้ถวายราชสักการะพระบรมราชานุสาวรีย์ พระบาทสมเด็จพระปรเมนทรรามาธิบดีศรีสินทรมหามงกุฎ พระจอมเกล้าเจ้าอยู่หัว พระสยามเทวมหามกุฏวิทยมหาราช
ผูู้้แทน อก. ร่วมวางพุ่มดอกไม้ถวายราชสักการะพระบรมราชานุสาวรีย์ พระบาทสมเด็จพระปรเมนทรรามาธิบดีศรีสินทรมหามงกุฎ พระจอมเกล้าเจ้าอยู่หัว พระสยามเทวมหามกุฏวิทยมหาราช “ พระบิดาแห่งวิทยาศาสตร์ไทย”
วันนี้ (18 สิงหาคม 2566) นางสาวสุภัตรา เปี่ยมวัตถาภรณ์ หัวหน้ากลุ่มพัฒนาระบบบริหาร สํานักงานปลัดกระทรวงอุตสาหกรรม เป็นผู้แทนของกระทรวงอุตสาหกรรม (อก.) ร่วมวางพุ่มดอกไม้ ถวายราชสักการะพระบรมราชานุสาวรีย์ พระบาทสมเด็จพระปรเมนทรรามาธิบดีศรีสินทรมหามงกุฎ พระจอมเกล้าเจ้าอยู่หัว พระสยามเทวมหามกุฏวิทยมหาราช
ซึ่งเป็น “ พระบิดาแห่งวิทยาศาสตร์ไทย” และกําหนดให้วันที่ 18 สิงหาคมของทุกปี เป็นวันวิทยาศาสตร์แห่งชาติ ณ กระทรวงการอุดมศึกษา วิทยาศาสตร์ วิจัยและนวัตกรรม ถนนพระรามที่ 6 เขตราชเทวี กรุงเทพมหานคร
รัฐบาลไทย-ข่าวทำเนียบรัฐบาล-กรมทางหลวงชนบท จัดเจ้าหน้าที่ลาดตระเวนติดตามสถานการณ์อุทกภัยบนถนนในพื้นที่จังหวัดเลย อย่างใกล้ชิด
วันศุกร์ที่ 18 สิงหาคม 2566
กรมทางหลวงชนบท จัดเจ้าหน้าที่ลาดตระเวนติดตามสถานการณ์อุทกภัยบนถนนในพื้นที่จังหวัดเลย อย่างใกล้ชิด
เพื่ออํานวยความสะดวกปลอดภัยและช่วยเหลือประชาชนได้ทันทีเมื่อเกิดเหตุ
กรมทางหลวงชนบท (ทช.) กระทรวงคมนาคม โดยแขวงทางหลวงชนบทเลย จัดเจ้าหน้าที่ลาดตระเวนเฝ้าติดตามสถานการณ์อุทกภัยอย่างใกล้ชิด บนถนนทางหลวงชนบทที่อยู่ในความรับผิดชอบ อาทิ
1. ถนนสาย ลย.2002 แยก ทล.21 - บ้านนาซําแซง อําเภอภูเรือ และวังสะพุง
2. ถนนสาย ลย.4004 แยก ทล.201 - บ้านหนองผํา อําเภอเมือง
3. ถนนสาย ลย.4009 แยก ทล.2138 - บ้านห้วยพอด อําเภอเมือง และเชียงคาน
4. ถนนสาย ลย.3011 แยก ทล.201 - บ้านสงเปือย อําเภอเชียงคาน
5. ถนนสาย ลย.3019 แยก ทล.201 - บ้านท่าสะอาด อําเภอวังสะพุง เอราวัณ และนาด้วง
6. ถนนสาย ลย.3029 แยก ทล.201 - บ้านผาหวาย อําเภอหนองหิน
7. สะพาน ลย.003 สะพานแม่น้ําเลย ตําบลชัยพฤกษ์ อําเภอเมือง
8. สะพาน ลย.006 สะพานข้ามแม่น้ําเลย ตําบลปากตม อําเภอเชียงคาน
นอกจากนี้ ได้ทําความสะอาดช่องทางระบายน้ํา ตัดหญ้า กําจัดวัชพืชที่ขวางทางระบายน้ํา ท่อลอด สะพาน เพื่ออํานวยความสะดวกปลอดภัยในการเดินทางให้กับประชาชน พร้อมจัดบุคลากร เครื่องมือ เครื่องจักร วัสดุอุปกรณ์ ยานพาหนะ ป้ายเตือน ป้ายแนะนําเส้นทาง เพื่อเข้าดําเนินการทันทีเมื่อเกิดเหตุ ทั้งนี้ ทช. จะเฝ้าระวังติดตามสถานการณ์อย่างต่อเนื่อง และขอให้ประชาชนโปรดระมัดระวังในการใช้รถใช้ถนนเป็นพิเศษหากมีฝนตกในพื้นที่ โดยประชาชนสามารถแจ้งเหตุอุทกภัยได้ที่แขวงทางหลวงชนบทเลย โทร. 0 4281 1571 หรือสายด่วน ทช. โทร. 1146
รัฐบาลไทย-ข่าวทำเนียบรัฐบาล-​Govt aims to place Thailand in top 5 destinations for Muslim tourists by 2027
วันศุกร์ที่ 18 สิงหาคม 2566
​Govt aims to place Thailand in top 5 destinations for Muslim tourists by 2027
​Govt aims to place Thailand in top 5 destinations for Muslim tourists by 2027
August 18, 2023, Deputy Government Spokesperson Rachada Dhanadirek disclosed that the Government, through the Department of Tourism, Ministry of Tourism and Sports, has placed importance on the Muslim travel segment and market. Trainings on Muslim tourists' behavior and characteristics, as well as how to design tourism products and services to fit the needs of Muslim tourists, have been organized for tourism service business operators, concerned public agencies, and others who are interested. Training participants will also learn about the Government’s 5-year strategic plan on capacity development for promotion of Muslim travel market (2023-2027), which consists of 5 strategies, namely, 1) standardizing tourism operation for Muslim travel segment; 2) developing tourism products, services, and activities to accommodate Muslim tourists; 3) promoting use of technology to facilitate Muslim tourists; 4) integrating cooperation between concerned agencies; and 5) increasing market opportunities and building awareness among Muslim tourists on Thailand's readiness to receive them.
The strategic plan is part of the Government’s strategy to promote economic development and sustainable competitiveness. Thailand has become a major destination for Muslim tourists across the globe. In 2022, over 3 million Muslim tourists visited the country, most of whom were travelers with high-purchasing power. According to the survey of MasterCard-CrescentRating Global Muslim Travel Index 2022 (https://www.crescentrating.com/reports/global-muslim-travel-index-2022.html), Thailand ranks 3rd as popular non-Muslim countries/states/territories among Muslim tourists, only preceded by Singapore and Taiwan.
The Deputy Government Spokesperson added that the Government hopes that the 5-year strategic plan will continue to be endorsed by the incoming Government in a bid to place Thailand in top 5 destinations for Muslim tourists by 2027, as targeted.
รัฐบาลไทย-ข่าวทำเนียบรัฐบาล-รองปลัด.กษ.ประชุม ไทย-สหราชอาณาจักร ครั้งแรก เดินหน้าผลักดันความร่วมมือด้านการเกษตร
วันศุกร์ที่ 18 สิงหาคม 2566
รองปลัด.กษ.ประชุม ไทย-สหราชอาณาจักร ครั้งแรก เดินหน้าผลักดันความร่วมมือด้านการเกษตร
รองปลัด.กษ.ประชุม ไทย-สหราชอาณาจักร ครั้งแรก เดินหน้าผลักดันความร่วมมือด้านการเกษตร
นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ เป็นประธานการประชุมหารือด้านการเกษตรไทย-สหราชอาณาจักร ครั้งที่ 1 (The 1st Agriculture Dialogue Thailand-UK) ร่วมกับ Ms. Rickie Jennings Agriculture Counsellor South East Asia โดยมี ดร.วนิดา กําเนิดเพ็ชร์ ผู้อํานวยการสํานักการเกษตรต่างประเทศ นายพิศาล พงศาพิชณ์ รองเลขาธิการสํานักงานมาตรฐานสินค้าเกษตรและอาหารแห่งชาติ ผู้แทนหน่วยงานสังกัดกระทรวงเกษตรและสหกรณ์ อาทิกรมประมง กรมปศุสัตว์ กรมวิชาการเกษตร สถาบันวิจัยและพัฒนาพื้นที่สูง (องค์การมหาชน) และเจ้าหน้าที่ที่เกี่ยวข้องเข้าร่วม ณ ห้องประชุมกระทรวงเกษตรและสหกรณ์ (134) และผ่านระบบออนไลน์ (Zoom Meeting)
สําหรับการประชุมดังกล่าวมีการแลกเปลี่ยนข้อมูลโครงสร้าง นโยบาย และภารกิจของทั้งสองฝ่าย รวมทั้งกฎระเบียบที่เกี่ยวข้องด้านความปลอดภัยอาหารสําหรับสินค้าเกษตร โดยทั้งสองฝ่ายเห็นชอบการดําเนินโครงการร่วมกัน ในด้านโรคระบาดสัตว์ การปฏิบัติทางการเกษตรที่ดี โปรตีนทางเลือก และการยกระดับสวนราชพฤกษ์ ให้เป็นสวนพฤกษศาสตร์ (Botanic Gardens) นอกจากนี้ ยังหารือการเปิดตลาดสินค้าไทยที่มีศักยภาพในอนาคต
ทั้งนี้ การประชุมครั้งต่อไป ฝ่ายสหราชอาณาจักรจะเป็นเจ้าภาพการจัดการประชุมฯ ในปี 2567
รัฐบาลไทย-ข่าวทำเนียบรัฐบาล-SME D Bank เปิดรับเอสเอ็มอี ร่วมกิจกรรมพัฒนาธุรกิจด้วยนวัตกรรม BCG Model ฟรี! ติวเข้มเชิงลึก ประกบตัวต่อตัว ดันเติบโตยั่งยืน พร้อมเข้าถึงแหล่งทุนวงเงิน 50 ลบ.
วันศุกร์ที่ 18 สิงหาคม 2566
18/08/2566
SME D Bank เปิดรับเอสเอ็มอี ร่วมกิจกรรมพัฒนาธุรกิจด้วยนวัตกรรม BCG Model ฟรี! ติวเข้มเชิงลึก ประกบตัวต่อตัว ดันเติบโตยั่งยืน พร้อมเข้าถึงแหล่งทุนวงเงิน 50 ลบ.
SME D Bank เดินหน้าภารกิจธนาคารเพื่อการพัฒนา ส่งเสริมผู้ประกอบการเอสเอ็มอียกระดับธุรกิจเติบโตสู่ความยั่งยืนด้วยแนวทาง BCG Model โดยร่วมกับ ม.เทคโนโลยีพระจอมเกล้าพระนครเหนือ จัดกิจกรรม “พัฒนาผู้ประกอบการ SMEs สู่นวัตกรรมทางธุรกิจ ตามแนวทาง BCG Model”
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เดินหน้าภารกิจธนาคารเพื่อการพัฒนา ส่งเสริมผู้ประกอบการเอสเอ็มอียกระดับธุรกิจเติบโตสู่ความยั่งยืนด้วยแนวทาง BCG Model โดยร่วมกับ มหาวิทยาลัยเทคโนโลยีพระจอมเกล้าพระนครเหนือ (มจพ.) จัดกิจกรรม “พัฒนาผู้ประกอบการ SMEs สู่นวัตกรรมทางธุรกิจ ตามแนวทาง BCG Model” (Innovation Business to BCG Model) ผ่าน 3 ขั้นตอน ประกอบด้วย ขั้นตอนที่ 1. Grooming online เปิดรับสมัครผู้ประกอบการเอสเอ็มอีที่มีความพร้อมจะต่อยอดธุรกิจด้วยแนวทาง BCG Model จํานวน 500 ราย เข้ารับการอบรมผ่านออนไลน์ ในหลักสูตรบริหารแนวความคิด สร้างกลยุทธ์ธุรกิจพิชิตใจลูกค้า และได้ผลกําไรอย่างยั่งยืน แบ่งการอบรมเป็น 5 รุ่น รุ่นละประมาณ 100 ราย ระหว่างเดือนสิงหาคม-กันยายน 2566 ขั้นตอนที่ 2. Biz Clinic Online คัดเลือกรายที่มีความพร้อมและเหมาะสมจาก 500 ราย เหลือ 50 ราย เพื่อให้ผู้เชี่ยวชาญจาก มจพ. เยี่ยมสถานประกอบการ พร้อมแนะนําแนวทางต่อยอดยกระดับธุรกิจด้วยนวัตกรรมต่างๆ และ ขั้นตอน 3. One on One ทั้ง 50 ราย จะได้รับคําปรึกษาเชิงลึกและแผนปฏิบัติการเฉพาะทางจากผู้เชี่ยวชาญ เพื่อนําไปใช้ ยกระดับธุรกิจให้มีนวัตกรรมตามแนวทาง BCG Model ต่อไป เช่น การออกแบบผลิตภัณฑ์และบรรจุภัณฑ์ การจัดการพลังงาน การปรับปรุงกระบวนการผลิตตามแนวทาง BCG เป็นต้น
นอกจากนั้น ผู้ประกอบการทุกรายที่สมัครเข้าร่วมกิจกรรม จะได้รับบริการ “เติมทุนคู่พัฒนา” จาก SME D Bank ช่วยเตรียมความพร้อมเข้าถึงแหล่งทุน ผ่าน “สินเชื่อ BCG Loan” วงเงินกู้สูงสุด 50 ล้านบาท ผ่อนนานสูงสุด 15 ปี อัตราดอกเบี้ยเริ่มต้น 4.75%ต่อปี (MLR -2.75%) สามารถใช้ได้ทั้งลงทุน ปรับปรุง ขยาย ปรับเปลี่ยนธุรกิจ รวมถึง Refinance ช่วยยกระดับธุรกิจสู่ความยั่งยืนตามแนวทาง BCG Model ควบคู่รับการพัฒนา ผ่านโครงการ “SME D Coach” อย่างต่อเนื่อง
ผู้ประกอบการที่สนใจเข้าร่วมกิจกรรม “พัฒนาผู้ประกอบการ SMEs สู่นวัตกรรมทางธุรกิจ ตามแนวทาง BCG Model” สมัครได้ฟรี ตั้งแต่บัดนี้ถึงวันที่ 10 กันยายน 2566 สอบถามข้อมูลเพิ่มเติมได้ที่ ฝ่ายพัฒนาและสนับสนุนผู้ประกอบการ SME D Bank โทร. 02-265-4978 และ 02-265-3192 หรือ Call Center 1357
รัฐบาลไทย-ข่าวทำเนียบรัฐบาล-สธ.จัดกิจกรรม “ตลาดนัดคุณธรรม” ขับเคลื่อนองค์กรคุณธรรมต้นแบบที่ยั่งยืน
วันศุกร์ที่ 18 สิงหาคม 2566
สธ.จัดกิจกรรม “ตลาดนัดคุณธรรม” ขับเคลื่อนองค์กรคุณธรรมต้นแบบที่ยั่งยืน
กระทรวงสาธารณสุข จัดกิจกรรมตลาดนัดคุณธรรม ปีที่ 6 ส่งเสริมบุคลากรและหน่วยงานใช้หลัก “ถือประโยชน์ของประเทศชาติเหนือกว่าประโยชน์ส่วนตน” และคุณธรรม 5 ประการ “พอเพียง วินัย สุจริต จิตอาสา กตัญญู” ในการดําเนินงานและใช้ชีวิต นําไปสู่องค์กรคุณธรรมต้นแบบที่
กระทรวงสาธารณสุข จัดกิจกรรมตลาดนัดคุณธรรม ปีที่ 6 ส่งเสริมบุคลากรและหน่วยงานใช้หลัก “ถือประโยชน์ของประเทศชาติเหนือกว่าประโยชน์ส่วนตน” และคุณธรรม 5 ประการ “พอเพียง วินัย สุจริต จิตอาสา กตัญญู” ในการดําเนินงานและใช้ชีวิต นําไปสู่องค์กรคุณธรรมต้นแบบที่ยั่งยืน
วันนี้ (18 สิงหาคม 2566) ที่ สํานักงานปลัดกระทรวงสาธารณสุข นายแพทย์ยงยศ ธรรมวุฒิ รองปลัดกระทรวงสาธารณสุข เปิดโครงการตลาดนัดคุณธรรม (MOPH Moral Market) ปี 6 โดยมี นายแพทย์วินัย วิริยกิจจา ประธานกรรมการจริยธรรมประจําสํานักงานปลัดกระทรวงสาธารณสุข พลอากาศเอก วีรวิท คงศักดิ์ กรรมการจริยธรรมประจําสํานักงานปลัดกระทรวงสาธารณสุข นายธาดา เศวตศิลา ประธานคณะผู้บริหารบริษัททรู คอร์ปอเรชั่น จํากัด นายอนุชา หะระหนี ผู้อํานวยการสํานักงานเลขานุการคณะกรรมการส่งเสริมคุณธรรมแห่งชาติผู้แทนศูนย์ปฏิบัติการต่อต้านการทุจริต ระดับกระทรวง ผู้บริหารกระทรวงสาธารณสุข และบุคลากรในสังกัด เข้าร่วมงาน
นายแพทย์ยงยศ กล่าวว่า กระทรวงสาธารณสุข ได้ประกาศใช้แผนปฏิบัติราชการด้านการส่งเสริมคุณธรรมจริยธรรมกระทรวงสาธารณสุข ระยะที่ 2 (พ.ศ.2566- 2570) ที่สอดคล้องกับแผนปฏิบัติการด้านการส่งเสริมคุณธรรมแห่งชาติ ระยะที่ 2 (พ.ศ.2566- 2570) มีการคัดเลือกบุคลากรต้นแบบด้านคุณธรรม รวมถึงการจัดโครงการตลาดนัดคุณธรรม เพื่อเสริมสร้างระบบคุณธรรมของกระทรวงสาธารณสุขให้เข้มแข็ง บนฐานการคิดยึดถือประโยชน์ของประเทศชาติเหนือกว่าประโยชน์ส่วนตน นําไปสู่การเป็นกระทรวงคุณธรรม ภายใต้คุณธรรม 5 ประการ“พอเพียง วินัย สุจริต จิตอาสา กตัญญู” และค่านิยมMOPH เกิดเป็นสังคมคุณธรรมแบบระเบิดจากข้างในที่มีความยั่งยืน
“ขอแสดงความยินดีกับบุคลากรที่ได้รับรางวัล “Good Guy 2023” ทั้ง 28 ท่าน ในการปฏิบัติตนเป็นต้นแบบด้านคุณธรรมจริยธรรม และหน่วยงานภายนอก 2 หน่วยงาน ได้แก่ บริษัท ไทยวาโก้ จํากัด (มหาชน) และวัดจากแดง จังหวัดสมุทรปราการ ที่ร่วมส่งเสริมการทําความดี และขอให้ทุกท่านธํารงรักษาและมุ่งมั่นในการทําความดี มีคุณธรรมจริยธรรม ขับเคลื่อนกระทรวงสาธารณสุขไปสู่องค์กรคุณธรรมต้นแบบอย่างยั่งยืนต่อไป” นายแพทย์ยงยศกล่าว
ทั้งนี้ โครงการตลาดนัดคุณธรรม ประกอบด้วยกิจกรรม Moral Show ภายใต้คุณธรรม 5 ประการ, Moral Mind set Talk และการออกบูธนิทรรศการแสดงผลงานด้านหน่วยงานคุณธรรมของหน่วยงานในสังกัดสํานักงานปลัดกระทรวงสาธารณสุขส่วนกลาง 23 หน่วยงาน และหน่วยงานระดับกรม 7 หน่วยงาน รวม 30 หน่วยงาน
*************************************************** 18 สิงหาคม 2566
รัฐบาลไทย-ข่าวทำเนียบรัฐบาล-สำนักงานเจ้าท่าภูมิภาคสาขาสุราษฎร์ธานี ดูแลความปลอดภัยทางน้ำ กำชับสวมชูชีพทุกครั้งขณะโดยสารเรือ
วันอาทิตย์ที่ 27 สิงหาคม 2566
สํานักงานเจ้าท่าภูมิภาคสาขาสุราษฎร์ธานี ดูแลความปลอดภัยทางน้ํา กําชับสวมชูชีพทุกครั้งขณะโดยสารเรือ
...
สํานักงานเจ้าท่าภูมิภาคสาขาสุราษฎร์ธานี ดูแลความปลอดภัยทางน้ํา กําชับสวมชูชีพทุกครั้งขณะโดยสารเรือ
สํานักงานเจ้าท่าภูมิภาค สาขาสุราษฎร์ธานี จัดเจ้าหน้าที่ดูแลความปลอดภัย ประจําท่าเทียบเรือท่องเที่ยวเทศบาลเชี่ยวหลาน ท่าเรือท่องเที่ยวบริเวณเขื่อนรัชชประภา และท่าเรือท่องเที่ยว เรือเร็วลมพระยา เรือนําเที่ยวไปยังเกาะสมุย เกาะพะงัน โดยเจ้าหน้าที่กรมเจ้าท่าได้ช่วยอํานวยความสะดวกแก่ประชาชนและนักท่องเที่ยว พร้อมดูแลความปลอดภัยบริเวณท่าเทียบเรือ กําชับให้เจ้าของเรือ ผู้ควบคุมเรือ ตรวจสภาพอุปกรณ์ประจําเรือ แพชูชีพ พวงชูชีพ เสื้อชูชีพ ให้พร้อมใช้งานอยู่ตลอดเวลา และห้ามบรรทุกผู้โดยสารเกินกว่าที่ได้รับอนุญาต ปฏิบัติตามกฎหมายอย่างเคร่งครัด โดยขอให้ผู้ประกอบการและผู้ควบคุมเรือคอยติดตามข้อมูลข่าวสารสภาพอากาศ ข่าวพยากรณ์อากาศ ก่อนการเดินเรือทุกครั้ง หากพบเห็นความไม่ปลอดภัยทางน้ํา สามารถแจ้งสายด่วนกรมเจ้าท่า 1199 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-ผู้นำต่างประเทศร่วมแสดงความยินดีในโอกาสนายเศรษฐา ทวีสิน
วันเสาร์ที่ 26 สิงหาคม 2566
26/08/2566
ผู้นําต่างประเทศร่วมแสดงความยินดีในโอกาสนายเศรษฐา ทวีสิน
ได้รับพระบรมราชโองการโปรดเกล้าฯ แต่งตั้งเป็นนายกรัฐมนตรีคนที่ 30 ของประเทศไทย
ในโอกาสที่ นายเศรษฐา ทวีสิน ได้รับพระบรมราชโองการโปรดเกล้าฯ แต่งตั้งเป็นนายกรัฐมนตรีคนที่ 30 มีผู้นําต่างประเทศ และบุคคลสําคัญจากต่างประเทศ ร่วมแสดงความยินดี และหวังที่จะร่วมมือกับไทย ส่งเสริมความสัมพันธ์ให้ก้าวหน้ายิ่งขึ้น อาทิ
นายโจเซฟ อาร์. ไบเดน จูเนียร์ (President Joe Biden) ประธานาธิบดีสหรัฐอเมริกา
นายสอนไซ สีพันดอน (H.E. Mr. Sonexay Siphandone) นายกรัฐมนตรีสาธารณรัฐประชาธิปไตยประชาชนลาว
นายลี เซียน ลุง (H.E. Mr. Lee Hsien Loong) นายกรัฐมนตรีสาธารณรัฐสิงคโปร์
ดร. โลเตย์ เชริง (H.E. Dr. Lotay Tshering) นายกรัฐมนตรีภูฏาน
นายฮุน มาเนต (H.E. Mr. Hun Manet) นายกรัฐมนตรีราชอาณาจักรกัมพูชา
ซึ่งนายกรัฐมนตรีจักได้มีหนังสือขอบคุณอย่างเป็นทางการในโอกาสต่อไป
รัฐบาลไทย-ข่าวทำเนียบรัฐบาล-กรมเจ้าท่า จัดงานสัมมนาเชิงปฏิบัติการเพื่อเสริมสร้างศักยภาพในการปฏิบัติงานด้านพาณิชยนาวี เสริมสร้างองค์ความรู้บุคลากร
วันอาทิตย์ที่ 27 สิงหาคม 2566
กรมเจ้าท่า จัดงานสัมมนาเชิงปฏิบัติการเพื่อเสริมสร้างศักยภาพในการปฏิบัติงานด้านพาณิชยนาวี เสริมสร้างองค์ความรู้บุคลากร
...
กรมเจ้าท่า โดย กองส่งเสริมการพาณิชยนาวีและกองกํากับการพาณิชยนาวี ได้จัดงานสัมมนาเชิงปฏิบัติการเพื่อเสริมสร้างศักยภาพในการปฏิบัติงานด้านพาณิชยนาวี เสริมสร้างองค์ความรู้บุคลากร ณ โรงแรมดีวารี จอมเทียน บีช พัทยา จังหวัดชลบุรี ระหว่างวันที่ 25 - 27 สิงหาคม 2566
ในวันเสาร์ที่ 26 สิงหาคม 2566 นายวิเชียร เปมานุกรรักษ์ รองอธิบดีกรมเจ้าท่า (ด้านส่งเสริมการขนส่งทางน้ํา) กระทรวงคมนาคม เป็นประธานเปิดการสัมมนาเชิงปฏิบัติการฯ พร้อมให้โอวาสและแนวทางในการปฏิบัติงาน โดยนายสุวิทย์ ดอกคํา ผู้อํานวยการกองส่งเสริมพาณิชยนาวี กล่าวรายงานข้าราชการและเจ้าหน้าที่ร่วมสัมมนา
กองส่งเสริมการพาณิชยนาวีและกองกํากับการพาณิชยนาวี มีภารกิจเสนอนโยบาย ยุทธศาสตร์ แผนงานและมาตรการพัฒนาและส่งเสริมการขนส่งทางน้ําและการพาณิชยนาวี และภารกิจปฎิบัติและบังคับใช้กฎหมายด้านพาณิชยนาวี ตระหนักถึงความสําคัญในการเสริมสร้างองค์ความรู้เกี่ยวกับการส่งเสริมและกํากับกิจการพาณิชยนาวีและกิจการเกี่ยวเนื่องเพื่อให้เจ้าหน้าที่มีศักยภาพในการปฏิบัติงานได้อย่างมีประสิทธิภาพ สําหรับโครงการสัมมนาเชิงปฏิบัติการเพื่อเสริมสร้างศักยภาพในการปฏิบัติงานด้านพาณิชยนาวี ทั้งนี้ได้มีการศึกษาดูงานกิจการอู่เรือของบริษัท อู่เรือกรุงเทพ จํากัด ณ อู่เรือราชนาวีมหิดล กิจการท่าเรือมาบตาพุด และกิจการกองเรือบริษัท เอส ซี แมนเนจเม้นท์ จํากัด เพื่อรับทราบสภาพปัจจุบัน ข้อเท็จจริง ปัญหาอุปสรรค ข้อเสนอแนะ เพื่อกําหนดแผนงานในอนาคต เสริมสร้างความรู้ความเข้าใจในกิจการดังกล่าว รวมถึงได้จัดกิจกรรมรับฟังการบรรยายเกี่ยวกับทิศทางการพัฒนาพาณิชยนาวีต่อเป้าหมายการพัฒนาเศรษฐกิจของประเทศ โดยผู้ช่วยศาสตราจารย์ ผสันต์ ธัมปราชญ์ คณะโลจิสติกส์ มหาวิทยาลัยบูรพา วิทยากร บรรยายและแลกเปลี่ยนเรียนรู้ และการจัดกิจกรรม Workshop ระดมความคิดเห็นเพื่อการจัดทําร่างแผนปฏิบัติการด้านการพัฒนาการพาณิชยนาวีอีกด้วย